Holger Gustavsen: Sårt at ingen av oss ble invitert på Slottets hagefest
Ingen representanter for taternes organisasjoner var invitert til festen i Slottsparken forrige uke. – Jeg visste ikke noe om denne festen før jeg så den på TV og hørte at gjestene skulle gjenspeile hele det norske samfunnet. Da kongen holdt sin tale lurte jeg på hvorfor ingen av oss var invitert, sier Holger Gustavsen fra Magnor. Han er daglig leder for Romanifolket og Taternes senter i Oslo, og leder for Taternes Landsforening i Norge. Så du denne? Kongen rørte folket. Ali rørte kongefamilien Gustavsen visste at ingen i foreningen eller senteret han selv leder, var invitert til festen. Etter å ha vært i kontakt med de andre foreningene for tatere og romanifolk i Norge, skjønte han at heller ikke noen av dem var invitert. – Kongen nevnte jo omtrent alle grupperinger i landet i sin tale, men utelot oss. Vi er et folk som har blitt holdt utenfor i all tid. Skal vi holdes utenfor nå igjen, spør Holger Gustavsen. Inkluderende tale: Norske innvandrere roste kongen Nøyaktig hvor mange tatere det finnes i landet er det ingen som vet, i og med at det ikke føres registre basert på etnisk tilhørighet. Eneste unntak er valgmanntallet til Sametinget. I NOU-rapporten «Assimilering og motstand» som kom i fjor, om Norsk politikk overfor taterne/romanifolket fra 1850 til i dag, anslås det et antall mellom 4000 og 10.000. Mange av dem er ikke medlem av noen organisasjon. NOU-en retter oppmerksomheten mot hvordan tatere/romanifolk har blitt systematisk undertrykket og diskriminert i Norge gjennom tidene. – Jeg er spesielt skuffet fordi det etter denne NOU-en lå litt i tiden å inkludere taterne i det norske storsamfunnet. Jeg kan riktig nok ikke se bort ifra at tatere som enkeltpersoner kan ha blitt invitert til slottet av andre grunner. Men ingen er invitert fordi de representerer vårt folk, eller jobber med vår sak, sier Holger Gustavsen. Han vet ikke om det var en glipp fra slottets side. Men føler at han uansett bør si ifra. – Det burde vært plass til oss også, sier han. Fikk du den med deg? Her er talen, ord for ordAssisterende kommunikasjonssjef ved slottet, Sven Gj. Gjeruldsen, forsikrer at kongeparet hverken glemte eller bevisst utestengte noen grupper fra festen, selv om ikke alle minoriteter i Norge var representert. – Kongeparet ønsket å få til et representativt utvalg gjester som speiler helheten av Norge i dag. Fylkesmennene fikk i oppdrag å plukke ut 50 gjester hver, forklarer Gjeruldsen. Det er i alt 19 fylker i Norge, pluss Svalbard. I alt utgjorde dette dermed 1000 av de 1500 inviterte gjestene. De øvrige inviterte gjestene var representanter for organisasjonene Kong Harald og Dronning Sonja er beskyttere for, pluss noen representanter for det offisielle Norge. Ingen organisasjoner utenom de som har kongelig beskytterskap fikk spesiell invitasjon. – Vi håper at både talene og mangfoldet i underholdningen på hagefestefesten, gjorde at alle grupper følte seg inkludert, sier Gjeruldsen. – Men det gjorde ikke taterne. Burde slottet tatt spesielt ansvar for denne gruppen på grunn av deres spesielle historie? – Bortsett fra beskyttersskapsorganisasjonene, var det som sagt ingen organisasjoner som var spesielt invitert til hagefesten, sier assisterende kommunikasjonssjef ved slottet, Sven Gj. Gjeruldsen.Etter at Holger Gustavsen sto frem med sitt syn, har VG blitt kontaktet av romanifolk som ikke har tilknytning til noen av organisasjonene han leder. De ønsker å formidle følgende uttalelse: «Vi er en større gruppe fra Romanifolket som ønsker å beklage uttalelsene til Gustavsen om kongehuset og hageselskapet 1. septmember 2016. Dette er uttalelser fra Gustavsen som privatperson og som derfor ikke er representative for Romanifolket. Vi tar sterk avstand fra den kritikken Gustavsen har kommet med.»
Mens kongen holdt sin etter hvert berømte tale om integrering og nordmenn i all sin forskjellighet, sank hjertet i brystet på flere tatere i Norge.